**Հավելված 1**

 ՀՀ Արարատի մարզի Մասիս համայնքի ավագանու 2025 Թվականի մարտի 24-ի

 N որոշման

# **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՄԱՍԻՍ ՀԱՄԱՅՆՔԻ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԿԱՌԱՎԱՐՄԱՆ**

# **ՏԵՂԱԿԱՆ ՊԼԱՆ**

Արարատի մարզի Մասիս խոշորացված համայնքն (այսուհետ` համայնք) իր աշխարհագրական դիրքով, մարդկային և տնտեսական ռեսուրսներով, իրականացրած մի շարք ծրագրերով ձևավորել է ապագայի իր տեսլականը․

Ունենալ մաքուր, բարեկարգ, կանաչապատ, զարգացած և գրավիչ համայնք՝ հնարավորինս հավասարաչափ զարգացած բնակավայրերով: Համայնքը ապրող մարմին է, որին անհրաժեշտ է ամենօրյա խնամք, ուշադրություն, աշխատանք:

Այս համատեքստում համայնքի աղբահանության, սանիտարական մաքրման կառավարման տեղական պլանը միտված է նպաստելու համայնքի տեսլականին։

Մասիս համայնքի աղբահանության և սանիտարական մաքրման կառավարման տեղական
2025 թվականի պլանը համայնքի մաքրության և բնության պահպանման, բնակչության հարմարավետության և առողջ ապրելակերպ վարելուն ուղղված փաստաթուղթ է։ ԱՍԿՏՊ-ն հանդիսանալու է Մասիս համայնքում աղբահանության ոլորտի զարգացման հիմք հանդիսացող հիմնական փաստաթղթերից մեկը, որով կառաջնորդվենք 2025 թվականի ընթացքում՝ համայնքում աղբահանության և սանիտարական մաքրման աշխատանքներ իրականացնելիս։

ԱՍԿՏՊ-ն մշակելիս ուշադրություն է դարձվել համայնքի տարածքում անցակցված հարցումները, աղբահանության և սանմաքրման վերաբերյալ կարիքի գնահատումը, նրա համապատասխանեցմանը օրենքին և մեթոդական ուղեցույցին:

ԱՍԿՏՊ-ի կազմման ընթացքում հիմնվել ենք համայնքի տարածքում աղբահանության և սանիտարական մաքրման առկա իրավիճակի, համայնքի աղբահանությանն առնչվող հիմնախնդիրների, աղբահանության ոլորտն ավելի լայն հնարավորություններով զինելու, համայնքի տարածքում տնտեսական գործունեության խրախուսման առկա հնարավորությունների և տնտեսության տարբեր ճյուղերի զարգացման (հատկապես՝ օգտագործելով աղբի թափոնների վերամշակման կամ վերաօգտագործման և այլնի)

հնարավորությունների, համագործակցային և արդյունավետ կառավարում իրականացնելու վրա։

**Աղյուսակների և գծապատկերների ցանկ**

# Պլանավորման տարածքի բնութագիր

# Խոշորացված համայնքի ժողովրդագրական տեղեկատվություն

# Տեղեկատվություն աղբավայրի տարածքի վերաբերյալ

# Թափոնների տեսակներ և գործածության ձևեր

# Կանխատեսումների պլանավորման ժամանակաշրջան

# Պատասխանատվության փաստացի բաշխում

# Ֆինանսավորում և բյուջե

# Եկամուտների և ծախսերի նկարագրություն

#  Հավաքագրում և ծախսեր

# Թափոնների գործածության հասանելի տարբերակներ

**Հապավումներ**

ԱՍԿՊ – Աղբահանության և սանիտարական մաքրման կառավարման պլան

ՔՀԿ – Քաղաքացիական հասարակության կազմակերպություն

ՏԻՄ – Տեղական ինքնակառավարման մարմին

ՈՒԹՀՍ – Ուժեղ և թույլ կողմեր, հնարավորություններ և սպառնալիքներ /SWOT/

ՊԼԱՆ – Աղբահանության կառավարման պլան

ԲԲՇ – Բազմաբնակարան շենքեր

ԿԿԹ – Կոշտ կեցաղային թափոններ

ՆՈՒՀ – Նախադպրոցական ուսումնական հաստատություն

 **Հայաստանի Հանրապետության Արարատի մարզի Մասիս համայնքի
2025 ԱՍԿՏՊ-ի կառուցվածքը**

|  |  |
| --- | --- |
| Պլանի անվանում | Հայաստանի Հանրապետության Արարատի Մարզի Մասիս համայնքի աղբահանության և սանիտարական մաքրման կառավարման տեղական 2025 թվականի պլան  |
| Պլանի մեջ ընդգրկված համայնք, բնակավայրեր | Մասիս խոշորացված համայնք՝ Մասիս քաղաք, Արևաբույր,Սիփանիկ,Դարակերտ,Հայանիստ, Նորաբաց, Սայաթ-Նովա, Խաչփար, Հովտաշատ, Մարմարաշեն, Գետափնյա, Նոր Կյուրին, Ղուկասավան, Դարբնիկ, Դաշտավան, Նոր Խարբերդ,Զորակ, Գեղանիստ, Արբաթ, Արգավանդ, Ազատաշեն, Նիզամի, Այնթապ, Ջրահովիտ, Ռանչպար, Նորամարգ և Սիս գյուղեր |
| Պլանավորման ժամանակաշրջան | 2025 թվական |
| Պլանը կազմող անձանց անունը, ազգանունը, պաշտոնը | * Սուրեն Ամիրջանյան, Մասիսի համայնքապետարանի կոմունալ տնտեսության և տրանսպորտի բաժնի պետ
* Սևան Խաչատրյան, « Մասիս կոմունալ տնտեսություն բարեկարգում և կանաչապատում» Համայնքային ոչ առևտրային կազմակերպության տնօրեն
 |
| Պլանը կազմող անձանց էլեկտրոնային հասցեն և հեռախոսահամարը | +37477767975masis.komunal@mail.ru |

Մասիս  համայնքը գտնվում է Հայաստանի Հանրապետության Արարատի մարզում՝ մայրաքաղաք Երևանից 14 կմ դեպի հարավ, մարզկենտրոն Արտաշատից` 20 կմ դեպի արևմուտք:

ՀՀ վարչատարածքային բարեփոխումների արդյունքում 2021 թվականի վերջին Արարատի մարզի Մասիս համայնքն իր կազմում միավորեց համանուն քաղաքը և շրջակա 26 գյուղերը՝ Արևաբույր,Սիփանիկ,Դարակերտ,Հայանիստ, Նորաբաց, Սայաթ-Նովա, Խաչփար, Հովտաշատ, Մարմարաշեն, Գետափնյա, Նոր Կյուրին, Ղուկասավան, Դարբնիկ, Դաշտավան, Նոր Խարբերդ,Զորակ, Գեղանիստ, Արբաթ, Արգավանդ, Ազատաշեն, Նիզամի, Այնթապ, Ջրահովիտ, Ռանչպար, Նորամարգ և Սիս: Միավորումով պայմանավորված

որոշակիորեն փոփոխվեցին զարգացման ուղղություններն ու համայնքի արտաքին դիրքավորումը:

Պլանը միտված է Մասիս խոշորացված համայնքի բոլոր բնակավայրերի աղբահանության և սանիտարական մաքրման որակի բարելավմանը, կոշտ կենցաղային թափոնների կառավարման համակարգի ձևավորմանն ու խոշորացված համայնքի ներսում միջբնակավայրաին համագործակցության խթանմանը: ԱՍԿՏՊ-ն հնարավորություն կստեղծի նաև հասարակության իրազեկվածության մակարդակի բարձրացմանը՝ աղբի տեսակավորման, կենցաղային թափոնների կառավարման, աղբի վերամշակման գործընթացների և ռեսուրսների կառավարման պրակտիկայի մասին ։

Ներկայումս Մասիս համայնքի աղբահանության և սանիտարական մաքրման աշխատանքներն իրականացվում են «Մասիսի կոմունալ տնտեսություն բարեկարգում և կանաչապատում» համայնքային ոչ առևտրային կազմակերպության միջոցով:

Աղբահանությունը համայնքի՝ Մասիս քաղաքում, Այնթապ և Նոր Խարբերդ բնակավայրերում իրականացվում է շաբաթվա բոլոր օրերին, սանիտարական մաքրման աշխատանքներըյ յուրաքանչյուր աշխատանքային օր, իսկ մնացած բնակավայրերում շաբաթական երկու օր։ Ներկայումս սանիտարական մաքրման և աղբահանության աշխատանքները համայնքում իրականացվում են Մասիս համայնքի ավագանու որոշմամբ հաստատած պայմաններով և կարգով: Համայնքում սահմանված աղբահանության վճարը մեկ շնչի հաշվով կազմում է Մասիս քաղաքում 250 ՀՀ դրամ, բնակավայրերում 200 ՀՀ դրամ:

Ընդհանուր առմամբ համայնքում դեռևս ձևավորված չէ աղբի նախնական տեսակավորումը այդպիսի պահանջ չլինելու պատճառով, այսինքն՝ տեսակավորումը սկզբնաղբյուրում։ Հիմնականում այն կատարվում է ոչ ֆորմալ ուղիներով աղբավայրերում: Համայնքի հավաքված աղբը տեղափոխվում է Արմավիրի մարզի Էջմիածին քաղաքի աղբավայր:

Ցանկալի է կառուցել Եվրոպական միության չափանիշներին համապատասխան աղբի վերամշակաման գործարան, որը կնպաստի աղբահանության ինտեգրված արդյունավետ համակարգի ներդրմանը,, ինչն էլ կնպաստի համայնքում առավել արդյունավետ, հստակ պարբերականությամբ և պատշաճ կերպով աղբահանության և սանիտարական մաքրման աշխատանքների կառավարմանը: Անհրաժեշտ է Խոշորացված համայնքի բոլոր

բնակավայրերում իրականացել աղբահանության որակյալ ծառայություններ՝ ինչով կբարելավվի շրջակա միջավայրի վիճակը,, կխթանվեն համագործակցության ավելի բարենպաստ պայմաններ բնակավայրերի միջև:

ՀՀ Արարատի մարզի Մասիս համայնքի աղբահանության և սանիտարական մաքրման կառավարման տարեկան 2025 թվականի պլանը կազմվել է մեթոդաբանության ուսումնասիրության, «Աղբահանության և սանիտարական մաքրման մասին» օրենքի 4.4․-րդ հոդվածի, «Տեղական ինքնակառավարման մասին» օրենքի 42-րդ հոդվածի 16-րդ կետի, «Տեղական տուրքերի և վճարների մասին», «Բազմաբնակարան շենքերի մասին» օրենքների և մի շարք ենթաօրենսդրական ակտերի հիման վրա։

Պլանը համապատասխանում է թափոնների ստորակարգությանը 65%-ով՝ նպաստելով թափոնների կառավարման արդյունավետ համակարգի ներդրմանը: Ստորակարգության նպատակն է ապրանքներից առավելագույն օգուտների ստացումը և դրանցից նվազագույն թափոնների գոյացումը: Թափոնների կառավարման արդյունավետ համակարգերն ընդունակ են թափոնների նվազեցումից բացի զգալի այլ օգուտներ բերել, որոնք կարող են նաև ծառայել որպես հիմնական նպատակներ: Մասիս համայնքի աղբահանության և սանիտարական մաքրման կառավարման պլանում այդպիսի կողմնակի օգուտների շարքում կարելի է նշել.

Հանրային առողջություն. չկառավարվող աղբը հաճախ հայտնվում է փողոցներում կամ հորերում՝ գրավելով կենդանիներին և միջատներին: Փոսերի մեջ կամ ոչ համապատասխան աղբավայրերում թափված աղբը կարող է հանգեցնել թունավոր նյութերով ստորերկրյա ջրերի աղտոտմանը: Աղբի հավաքման և հեռացման գործընթացների բարելավման արդյունքում հնարավոր է ուղղակիորեն ազդել հանրային առողջության, մաքուր ջրի հասանելիության և ավելի մաքուր շրջակա միջավայր ունենալու հիմնախնդիրների վրա:

Օդի որակ. աղբի բացօթյա այրման սովորույթը շարունակաբար կիրառվում է աշխարհի տարբեր տարածաշրջաններում՝ որը հանդիսանում է սև ածխափոշու առաջացման խոշոր աղբյուր: Թափոնների հավաքագրման երթուղիների վատ կազմակերպման, ինչպես նաև հնացած տրանսպորտային միջոցների կիրառման արդյունքում մեծանում է տրանսպորտային միջոցների կողմից կատարվող արտանետումների ծավալը, ինչը բացասաբար է անդրադառնում օդի որակի վրա:

Աղքատության կրճատում. բազմաթիվ տարածաշրջաններում թափոնները բնակչության եկամուտների կարևոր բաղադրիչ են և տնտեսության տարբեր ճյուղերի համար ծառայում են որպես հումք: Տեղական իշխանությունների գործողությունները կարող են նշանակալի ազդեցություն ունենալ տնտեսական, ինչպես նաև աղբի վերամշակմամբ զբաղվող ճյուղերում կյանքի որակի և պայմանների վրա:

Սոցիալական արդարություն. կոշտ թափոնների վերամշակման գործընթացը շատ տեսանելի է ազդում մարդկանց կողմից իշխանությունների և հասարակության ընկալման վրա:

**Հիմնախնդիրներ, առաջնահերթություններ, տեսլական**

Մասիս համայնքի ԱՍԿՏՊ-ի կազմման հիմնախնդիրներն են հանդիսացել՝

* համայնքի տարածքում աղբահանության պատշաճ համակարգի բացակայությունը,
* աղբահանության ծառայությունների մատուցման ընթացքում վերահսկողության և մշտադիտարկման համակարգի թույլ մեխանիզմների կիրառումը,
* շահագործվող տեխնիկայի ֆիզիկական մաշվածությունը, քաղաքաշինական, բնապահպանական և սանիտարական նորմերին համապատասխան աղբավայրերի բացակայությունը,
* համայնքային միջոցների սղությունը և մասնավոր հատվածի կողմից ոլորտում ներդրումներ կատարելու հետաքրքրվածության բացակայությունը,
* սկզբնաղբյուրում աղբի տեսակավորման մշակույթի բացակայությունը՝ դրանց օգտահանման, վերաօգտագործման, վերամշակման և վերականգնման համար խթանիչ մեխանիզմների բացակայությունը,
* hանրության իրազեկվածության ցածր մակարդակը,

որի արդյունքում ձևավորվել է ԱՍԿՏՊ-ի նպատակն ու ենթանպատակները։

Աղբահանության և սանիտարական մաքրման կառավարման տարեկան 2025թ. ընդունման նպատակն է՝ Մասիս խոշորացված համայնքի տարածքում գոյացող աղբի հավաքման, ինչպես նաև աղբի քանակի նվազեցման, տեղափոխման և անվտանգ հեռացման, օգտահանման ու վերամշակման կայուն մեխանիզմների ներդրումը՝ նպատակաուղղված բնակչության համար հարմարավետ և էկոլոգիապես անվտանգ պայմանների ապահովմամբ

Ենթանպատակ 1

Համայնքի հնարավորությունների սահմանում իրականացնել կոշտ կենցաղային թափոնների կառավարման ծրագիր ։

Ենթանպատակ 2

Ունենալ համայնքային բարելավված ենթակառուցվածքներ՝ խթանելով առավել արդյունավետ միջհամայնքային համագործակությունն ու բնակիչների ակտիվ մասնակցությունը։

Ենթանպատակ 3

Հանրային իրազեկվածության բարձրացում և կարողութոյունների զարգացում՝ թափոնների ճիշտ կառավարման և բնակչության մշտական և հետևողական մասնակցությունը աղբահանության և սանիտարական մաքրման կառավարման գործընթացներում ապահվելու նպատակով:

Ենթանպատակ 4

Համայնքի աղբահանության կառավարման համակարգի և սանիտարական մաքրում իրականացնող ենթակառուցվածքների պրակտիկ գործունեության բարելավում՝ խոշորացված համայնքի ամբողջ տարածքը սանիտարահիգիենիկ պահանջներին համապատասխան սպասարկելու նպատակով։

Ենթանպատակ 5

Աղբահանության նոր սխեմաների ներդնում համայնքում աղբահանության և սանիտարական մաքրման աշխատանքները համակարգված իրականացնելու նպատակով։

Համակարգելով համայնքի աղբահանությանն և սանիտարական մաքրմանն ուղղված հիմնախնդիրներն ու նպատակները, ձևակերպվել է համայնքի տեսլականը աղբահանության վերաբերյալ․

Ունենալ զարգացած, մաքուր և բարեկեցիկ՝ հարմարավետ համայնք, իրականացնելով տեխնիկապես հագեցվածությամբ և նորարական լուծումներով աղբահանություն և սանիտարական մաքրում, ունենալ համայնքային բարելավված ենթակառուցվածքներ,

մեծացնել բնակիչների մասնակցությունը՝ աղբահանության ոլորտի զարգացումն ապահովելու նպատակով։

Մասիս համայնքի աղբահանության և սանիտարական մաքրման կառավարման տեղական
2025թ. պլանի դրույթների կիրառումը կնպաստի համայնքի աղբահանության կայուն համակարգի ներդրմանը․ որի արդյունքում կունենանք՝ համապատասխան հագեցվածությամբ սանիտարահիգիենիկ, բնապահպանական և քաղաքաշինական նորմերին համապատասխան աղբահանության ու սանիտարական մաքրման ծառայություններ, միևնույն ժամանակ, որպես երկրորդային ռեսուրս կնպաստի թափոնների առավելագույնս օգտագործմանը:

 **Ուժեղ և թույլ կողմեր, հնարավորություններ և սպառնալիքներ վերլուծություն**

Ստորև ներկայացված է Մասիս համայնքի ՈւԹՀՍ վերլուծությունը՝ ընդհանրացնելով խոշորացված համայնքում աղբահանության և սանիտարական մաքրմանը վերաբերող հիմնահարցերը, ուրվագծելով թույլ կողմերն ու սպառնալիքները՝ դրանք վերացնելու նպատակով, և կենտրոնանալով համայնքում աղբահանության ուժեղ կողմերի ու հնարավորություններ և դրանց զարգացումը խթանող այլ ռեսուրսների վրա։

|  |  |
| --- | --- |
| Ուժեղ կողմեր | Թույլ կողմեր |
| Համայնքի աշխարհագրական բարենպաստ դիրքը:Համայնքի մաքրության աշխատանքներով զբաղվող կազմակերպության կոմպետենտությունը։Բնակավայրերի փոխկապակցվածություն, համայնքի կոմպակտությունԲնակչության իրազեկվածությունը: | Տեխնիկապես չհագեցված լինելը՝ առկա մեքենաների քանակը և մաշվածությունը թույլ չի տալիս առավել որակյալ կազմակերպել աղբահանությունը:Համայնքի նեղ, միակողմանի փողոցները:Աղբի ամբողջական տեսակավորման բացակայությունը:Ոլորտում մրցակցության բացակայություԱղբը նախատեսված վայրերում թափելու մշակույթի բացակայությունը բնակչության շրջանում: |
| Հնարավորություններ | Սպառնալիքներ |
| Նախադպրոցական ուսումնական հաստատություններում աղբի, աղբահանության և սանիտարական մաքրման մասին կրթական ծրագրերի ներդնում՝ համայնքում մշակույթի ճիշտ ձևավորման և ճիշտ դաստիարակության նպատակով: | Աղբի խառը կուտակումը, որը թափվում է մեկ ընդհանուր աղբավայրում, ինչն էլ առաջացնում է լուրջ բնապահպանական խնդիրներ: |

 **Պլանավորված տարածքի բյութագիր**

Պլանավորված տարածքի նկարագրություն

Մասիս համայնքի խոշորացումից անցել է շուրջ 4 տարի: Աղբահանությունն ու սանիտարական մաքրումը՝ հանդիսանալով զարգացմանը նպաստող գերակա ոլորտ,
2025թ․-ին նպատակ ունի հասնելու առավելագույն աստիճանի՝ որակական և ծառայությունների մատուցման մակարդակով: Պլանի իրականացման ընթացքում համայնքի աղբը կշարունակվի տեղափոխվել Էջմիածնի աղբավայր:

Պլանը իրականացնելու համար անհրաժեշտություն է առաջացել առանձնացնել և ներկայացնել աղբահանության տարածքի ընդհանուր բնութագիրը։ Ըստ պլանի՝ աղբահանության պլանավորվող տարածքը ընդգրկում է բոլոր բնակավայրերի սանմաքրվող աղբը,
Աղյուսակ 1-ում ներկայացված է խոշորացված համայնքի ժողովրդագրական տեղեկատվությունը՝

Աղյուսակ 1

|  |  |  |  |  |
| --- | --- | --- | --- | --- |
| Հաշվառված բնակչության թիվը 01,07,2024թ |  |  |  |  |
| 101828 | 103400 | 25123 | 91 | 3640 |

**Աղբի տեսակավորման սխեմաներ, աղբանոցներ և աղբավայրեր**

Կոշտ թափոն գոյացնող հիմնական աղբյուրների տեսակը և քանակը։

Մասիս համայնքի աղբահանության և սանիտարական մաքրման կառավարման տեղական 2025թ. պլանի նպատակին հասնելու, իրազեկման միջոցառումներ մշակելու և ծրագրերը իրականացնելու համար առանձնապես կարևոր է թափոնների քանակի և բաղադրության որոշումը՝ ընդունված թափոնների քանակի ցուցանիշներին համապատասխան։

Ներկայումս համայնքում չի իրականացվում աղբի տեսակավորում, այդ պատճառով հնարավոր չէ առանձնացված աղբի տեսակները արտահայտել տոկոսով:

Պլանը նախատեսում է առաջիկա գործընթացներում առավել մանրամասն ուսումնասիրություն և տվյալների կառավարման կարողությունների ընդլայնում աղբահանության և սանիտարական մաքրման ոլորտում:

Տեղեկատվության ամփոփ արդյունքների ցուցանիշները ներկայացված են տոկոսներով աղյուսակ 2-ում։ Ներկայացված համայնքային տեղեկատվության ճշգրտությունը կախված եղանակային պայմաններից և ժամանակահատվածից հնարավոր է հստակ չհամապատասխանի ներկայացված տվյալներին։

|  |  |  |  |
| --- | --- | --- | --- |
|  |  |  |  *Աղյուսակ 2* |
|  |  |  |  |  |  |  |  |
|  |  |  |  |  |  |  |
| Կոշտ կենցաղային թափոն | 135 | 13800 | 100 | 0 | 0 | 0 | 0 | 0 | 0 | Քանի որ համայնքում աղբը չի տեսակավորվում՝ տեսակավորված աղբի կշիռը հնարավոր չէ նշել: |
| Խոշոր եզրաչափերի թափոն |  |  |  | 0 |  |  |  |  |   |   |
| Շինարարական աղբ |  |  |  | 40 |  |  |  |  |  |  |
| Շահագործումից դուրս եկած ավտոմեքենաներ, մետաղական ջարդոն |  |  |  | 25 |  |  |  |  |  |  |
| Անվադողեր |  |  |  | 100 |  |  |  |  |  |  |
| Փաթեթավորում և փաթեթվածք |  |  |  | 25 |  |  |  |  |   |   |
| Էլեկտրական և էլեկտրոնային թափոն |  |  |  | 100 |  |  |  |  |   |   |
| Կենսաբանական թափոն |  |  |  | 10 |  |  |  |  |  |  |
| Վտանգավոր թափոն |  |  |  | 0 |  |  |  |  |   |   |
|  |  |  |  |  |  |  |  |  |  |  |

***Կանխատեսումների պլանավորման ժամանակաշրջան***

Հիմք ընդունելով խոշորացված համայնքի իրավիճակի վերլուծութունը, բացահայտված հիմնախնդիրները, առաջնահերթություններն ու տեսլականը, կարող ենք ենթադրել, որ 2025թ․-ի ընթացքում բազմաբնակավայր համայնքի տարբեր տարածքներում հնարավոր են տնտեսական և սոցիալական ոլորտային փոփոխություններ: Փոփոխությունները հիմք կհանդիսանան թափոնների որակական և քանակական աղբի գոյացման:

 Առավել մանրամասն ինֆորմացիան ներկայացված է աղյուսակ 3-ում:

 *Աղյուսակ 3*

|  |  |  |  |  |  |
| --- | --- | --- | --- | --- | --- |
|  |  |  |  |  | Նշումներ |
|  | 101828 | 104000 | 106000 | 109000 |  |
|  | կաճի 10 %-ով | կաճի 20 %-ով | կմնա նույնը | կաճի 20 %-ով |  |
|  | կմնա նույնը | կմնա նույնը | կմնա նույնը | Կմնա նույնը |  |
|  | Աճել է  | կաճի | կաճի | կաճի |  |
|  | կմնա նույնը | կմնա նույնը | կմնա նույնը | Կմնա նույնը |  |
|  | կմնա նույնը | կմնա նույնը | կավելանա | Կմնա նույնը |  |
|  | կմնա նույնը | կմնա նույնը | կմնա նույնը | կմնա նույնը |  |

 ***Պատասխանատվության փաստացի բաշխում***

Պլանում ներկայացված ծրագրերը սահմանված ժամանակին և արդյունավետ իրականացնելու նպատակով կատարվել է այս կամ այն կերպ ներգրավված անձանց՝ շահակիրների, պատասխանատուների, իրականացնողների միջև դերաբաշխում։ Պլանով նախատեսված տարբեր գործողություններ և թափոնների գործածության փուլեր ենթադրում են տարբեր պատասխանատուներ և շահակիրներ։ Հաշվի առնելով, որ աղբահանության և սանիտարական մաքրման ռազմավարությունը պլանավորված է իրականացնելու համայնքը առաջատար դարձնելու նպատակով այս ոլորտում, ուստի ներգրավված կազմակերպությունների պատասխանատվության վերաբերյալ հստակ դերաբաշխումն ըստ գործառույթների տոկոսներով ներկայացված է ստորև աղյուսակ
4-ում՝

 *Աղյուսակ 4*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  | 80 | 80 | 0 | 90 | 0 |  |  |  | 100 |
|  |  | 10 | 0 | 10 | 0 | 100 | 100 |  |  |
|  |  | 10 |  | 0 | 0 |  |  | 100 |  |
|  |  |  |  |  | 0 |  |  |  |  |
|  | 20 |  |  |  | 0 |  |  |  |  |

**Հանրային իրազեկվածության աստիճան և մասնակցություն**

Բնակչության շրջանում աղբահանության և սանիտարական մաքրման վերաբերյալ իրազեկվածության աստիճանը, գոհունակությունը որոշելու համար իրականացվել է անանուն հարցումներ։ Հարցման նպատակն էր նաև ուսումնասիրել բնակչության ընկալումները, վերաբերմունքը և նախապատվությունները աղբահանության, աղբի տեսակավորման վերաբերյալ:

Աղբահանության իրավիճակի վերլուծությունից ենթադրվում է, որ հարցման մասնակիցների 80%-ը բավարարված է աղբահանության որակից և հանդես են եկել առաջարկություններով աղբահանության վերաբերյալ, որոնք ներառվել են աղբահանության պլանը կազմելիս:

*Նկար 1. Աղբահանության որակը համայնքում*

*Նկար 2. Գոհունակությունը և վճարելու պատրաստակամությունը*

Բնակչության մի որոշակի հատված հարցման ընթացքում նշել է, որ աղբամանների տեղակայությունը անհարմարություն է առաջացնում, ինչն էլ բերում է բավարարվածության վերաբերյալ դժգոհությունների առաջացման: Այս պատասխանը հիմնականում նշել են գյուղական բնակավայրերի բնակիչները, որտեղ աղբամանները տեղադրված են կենտրոնական փողոցների վրա՝ հեռավորությամբ բնակելի տներից:

*Նկար 3. Աղբահանության հաճախականությունը*

Աղբի տեսակավորման և վերամշակման վերաբերյալ բնակչությունը ակտիվ մասնակցություն է ցուցաբերել՝ դրական կարծիք արտահայտելով աղբի թափոնների տեսակավորման առաջարկի և ապագա վերամշակմանը նպաստող ծրագրերի իրականացման վերաբերյալ:

 *Նկար 4.Աղբի տեսակավորման պատրաստակամությունը*

Հարցված բնակչության մեծամասնությունը գտնում է, որ իրազեկման միջոցառումները աղբահանության և սանմաքրման ոլորտում կնպաստեն ոլորտային խնդիրների վերացմանը:

*Նկար 5. Իրազեկման միջոցառումները կնպաստեն ոլորտային խնդիրների վերացմանը*

Արդյունքում աղբահանության և սանիտարական մաքրման տեղական կառավարման կայուն համակարգի ներդրման նպատակով անհրաժեշտ է իրականացնել հանրային իրազեկման միջոցառումներ՝

1. Հատկապես համայնքի ՆՈՒՀ-երում և այլ կրթական հաստատություններում դասընթացների, կլոր սեղանների կազմակերպում՝ քննարկվող խնդիրների կարևորության շեշտադրման նպատակով․
2. Բնակչությանը՝ անկախ սեռից, տարիքից և ազգությունից, անհրաժեշտ է իրազեկել թափոնների հետ վարվելակերպի նոր եղանակներին՝ ներկայացնելով, որ թափոնները կարող են նաև հանդիսանալ արժեքավոր ռեսուրսներ․
3. Ներդնել աղբահանության գրագետ մշակույթ տարբեր պետական հաստատություններում և ուսումնական կենտրոններում՝ հիմնվելով օրենսդրական դաշտի կարգավորումների վրա, դրանով իսկ նպաստելով ոլորտի կայուն և համակարգված աշխատանքի ձևավորմանը։

 ***Ֆինանսավորում և բյուջե***

Սույն ենթաբաժնում ներկայացված է Մասիս համայնքի աղբահանության ֆինանսատնտեսական բնութագիրը:

Ուսումնասիրելով հավաքագրման տվյալները՝ վերջին երեք տարվա ընթացքում ձեռնարկված մի շարք միջոցառումների արդյունքում աղբահանության վարձավճարների հավաքագրումը էականորեն տարբերվում է նախորդ տարիների համեմատ:

Աղյուսակ 5-ում ներկայացված է հավաքագրված վարձավճարների, աղբահանության եկամուտների և ծախսերի 2022-2024թ․թ․-ի ընդհանուր տեղեկատվությունը:

*Աղյուսակ 5*

|  |  |  |  |  |  |
| --- | --- | --- | --- | --- | --- |
| **Հ/Հ** | **Տարեկան** | **Աղբահանության եկամուտ/հավաքագրում /դրամ/** |  |  |  |
|  |  | **Պլան** | **Փաստ** |  |  | **Պլան** | **Փաստ** | **Պլան** | **Փաստ** |
| 1 | 2022 | 160255000 | 147958678 | 92.33 | 0 | 208897,6 | 208774,5 | 70933,1 | 70900,1 |
| 2 | 2023 | 165010000 | 162787477 | 98,65 | 0 | 242184,4 | 241635,7 | 117797,6 | 117797,6 |
| 3 | 2024 | 168050000 | 191870759 | 114,17 | 0 | 270890,3 | 270034,2 | 128710,1 | 128710,1 |

Տնտեսվարող սուբյեկտների և ֆիզիկական անձանց աղբահանության վարձավճարների հավաքագրման, տեղափոխման ծախսերի հավաքագրման մանրամասն տեղեկատվությունը ներկայացված է աղյուսակ 6-ում:

*Աղյուսակ 6*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | Ֆիզիկական անձանց հետ գործող աղբահանության պայմանագրերի թիվ |  |  | Աղբի հավաքման և տեղափոխման ծախս, դրամ, տարի | դրամ/տոննա,  |
| 2022 | 89553 | 200 |  | 1090 | 18685700 | 208774,0 | 2400,0/10296 |
| 2023 | 23543/72196 | 200/150 |  | 1144 | 21960300 | 241635,7 | 3600,0/12017 |
| 2024 | 25501/76362 | 250/200 |  | 1230 | 16537200 | 270034,2 | 3600,0/12737 |

Հաշվի առնելով այն, որ բազմաբնակավայր համայնքում աղբի տեսակավորում ներկայումս ընդհանուր առմամբ չի կատարվում, թափոնների գործածության հասանելի տարբերակները ներկայացված են աղյուսակ 7-ում:

  *Աղյուսակ 7*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   |  |  |  |  |  |  |  |  |
|  | 13800 |  - |  - |   |   |   |   |   |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  | - | - | - | - | - | - | - | - |
|  |   |   |   |   |   |   |   |   |

 **Նպատակների և թիրախների սահմանում**

|  |
| --- |
| **ՆՊԱՏԱԿ**․ Աղբահանության և սանիտարական մաքրման կառավարման տեղական 2025թ. ռազմավարության ընդունման նպատակն է՝ Մասիս խոշորացված համայնքի տարածքում գոյացող աղբի հավաքման, ինչպես նաև աղբի քանակի նվազեցման, տեղափոխման և անվտանգ հեռացման, օգտահանման ու վերամշակման կայուն մեխանիզմների ներդրումը՝ նպատակաուղղված բնակչության համար հարմարավետ և էկոլոգիապես անվտանգ պայմանների ապահովմամբ: |
| ***Ենթանպատակ 1***Համայնքի հնարավորությունների սահմանում իրականացնել կոշտ կենցաղային թափոնների կառավարման ծրագիր։ | ***Ենթանպատակ 2***Հանրային իրազեկվածության բարձրացում և կարողությունների զարգացում թափոնների ճիշտ կառավարման նպատակով: | ***Ենթանպատակ 3*** Աղբահանության սխեմաների ներդնում աղբի հավաքման գործընթացը կանոնակարգված իրականցնելու նպատակով։ | ***Ենթանպատակ*** 4Սանիտարական մաքրման մասնագիտացված նոր մեքենամեխանիզմների ձեռքբերում և շահագործում՝ սանիտարական մաքրումը առավելագույն աստիճանի հասցնելու նպատակով։ | ***Ենթանպատակ 5***Համայնքում աղբահանության կառավարման համակարգի և սանիտարական մաքրում իրականացնող ենթակառուցվածքների պրակտիկ գործունեության բարելավում՝ խոշորացված համայնքի ամբողջ տարածքը սանիտարահիգիենիկ պահանջներին համապատասխան սպասարկելու նպատակով։ |
| **ՏԵՍԼԱԿԱՆ**․ Ունենալ զարգացած, մաքուր և բարեկեցիկ՝ հարմարավետ համայնք, իրականացնելով տեխնիկապես հագեցվածությամբ և նորարական լուծումներով աղբահանություն և սանիտարական մաքրում, ունենալ համայնքային բարելավված ենթակառուցվածքներ՝ խթանելով առավել արդյունավետ միջհամայնքային համագործակությունն ու բնակիչների ակտիվ մասնակցությունը աղբահանության ոլորտի զարգացման նպատակով։ |